cyanic-selkie/wikianc huggingface dataset:
היסטוריה של באר שבע
שלטון הבריטים
בימי השלטון הבריטי הייתה ביר א-סבע עיר ערבית ועד 1936 חיו בה מספר משפחות יהודיות. על פי מפקד אוכלוסין של שנת 1922 היו בבאר שבע 2,356 תושבים מתוכם 235 נוצרים, 98 יהודים ו-11 דרוזים. על פי מפקד האוכלוסין של שנת 1931 היו בבאר שבע 2,959 תושבים, מהם 2,751 מוסלמים, 152 נוצרים, 11 יהודים ו-5 בהאים. בעיר היו 545 בתים. על פי סקר הכפרים 1945 חיו בה כ-5,570 תושבים. הבריטים מינו לראשות העירייה את השייח' פריח אבו מדין, שייח' שבט החנאג'רה, שהיה מהאנשים המשפיעים באוכלוסיית האזור ושימש במלחמת העולם הראשונה כמורה דרך לכוחות הבריטיים. השייח' היה אחד הבדואים הבודדים שגרו אז בעיר.
קאטס (סרט, 2019)
בקופות
בארצות הברית ובקנדה הוערך בתחילה כי הסרט יגרוף 15–20 מיליון דולר בסוף שבוע הפתיחה שלו. אולפני יוניברסל קיוו שהסרט ימשוך בעיקר כקהל היעד שלו נשים צעירות כקונטרה לסרט "מלחמת הכוכבים - פרק 9: עלייתו של סקייווקר", והדגישו את דמותה של סוויפט במסע השיווק למרות הופעתה בסרט רק למשך שיר אחד. סוויפט לא קידמה את הסרט בפני קהל מעריציה, מתוך אמונה שהם לא יתעניינו בו. לאחר שהסרט גרף רק 2.6 מיליון דולר ביום הפתיחה שלה (כולל 550,000 $ מטרום הבכורה של יום חמישי בערב), האומדן ירד ל-7 מיליון דולר. הסרט הצליח לבסוף לגרוף רק 6.5 מיליון דולר, וסיים במקום הרביעי בקופות. חוסר הביצועים בקופות יוחס לחוסר האהדה מהקהל לטריילרים שהופצו, לביקורות גרועות על הסרט עצמו ולתחרות מצד "מלחמת הכוכבים - פרק 9: עלייתו של סקייווקר". קהל הסרט היה מבוגר מהצפוי ב-55%, וטווח הגילאים שלו נע בין 18 ל-44; "לשבור את הקרח 2", ששווק גם הוא לנשים צעירות, הכניס יותר מבתי הקולנוע בארצות הברית (12.4 מיליון דולר) בסוף השבוע החמישי שלו מאשר 10.9 מיליון הדולר שהצליח הסרט לגרוף ברחבי העולם. לעומת הסרט, המחזמר "האמן הגדול מכולם" משנת 2017 הפך ללהיט רדום "אף על פי שהוא גם עלה לאקרנים בסוף דצמבר וזכה לביקורות מעורבות וביצועים גרועים בקופות בסוף השבוע הראשון שלו, אך קיבל את הציון "A" מ-"CinemaScore". בסוף השבוע השני שלו, הסרט הכניס 4.8 מיליון דולר (בסך הכל 8.7 מיליון דולר במהלך תקופת חג המולד) וירד למקום השמיני.
היסטוריה של באר שבע
מלחמת העצמאות
במהלך פלישת הצבא המצרי לארץ ישראל במלחמת העצמאות, השתלטו על העיר ב-19 במאי 1948 שני גדודים של האחים המוסלמים, שחלקם נותר בעיר וחלקם המשיכו דרך חברון לעבר ירושלים.
קאטס (סרט, 2019)
קבלה
הסרט זכה לביקורות שליליות ברובן המוחלט. באתר הביקורות "Rotten Tomatoes", הסרט זכה לציון 18%, על בסיס 242 ביקורות, עם דירוג ממוצע של 3.76/10. הקונצנזוס של האתר כתב כי "למרות צוות השחקנים הפרווה-בינונית שלו, עיבוד הזה ל"קאטס" הוא טעות מלאת טפרים שתשאיר את מרבית הצופים להתחנן שישימו קץ לייסוריהם." באתר הביקורות "Metacritic" הסרט זכה לציון משוקלל 32 מתוך 100 על בסיס 50 ביקורות, מה שמצביע על "ביקורות שליליות לרוב". "CinemaScore" העניקה לסרט ציון ממוצע של "C+", ואילו ב-"PostTrack" העניקו לו ממוצע של 0.5 מתוך 5 כוכבים, כאשר 30% מקהל הצופים אמרו שהם בהחלט ימליצו עליו.
היסטוריה של באר שבע
מלחמת העצמאות
במסגרת "מבצע משה", שהיה חלק ממבצע יואב, הטיל מפקד חזית הדרום, האלוף יגאל אלון, את כיבוש העיר על חטיבת הנגב בפיקוד נחום שריג. כיבוש העיר נקבע ל-20 באוקטובר 1948. ההתקפה על העיר החלה רק בשחר ה-21 באוקטובר. אז החלה הרעשה ארטילרית על העיר מכמה כיוונים והחלו התקפות הסחה משוריינות. את ההבקעה לשטח המבוצר הובילה מחלקת הפריצה של גדוד 9. לאחר שהשתלטה על השכונה החדשה, שהייתה חלק מהמערך המבוצר, חדרה לעיר פלוגת "הקומנדו הצרפתי", שטיהרה את השטח הבנוי של העיר והתקדמה עד סמוך לבניין המשטרה שבו הייתה ממוקמת מפקדת הצבא המצרי. בשעה 09:00 נכנע המפקד המצרי לאחר שנורו פגזי נ"ט מתותח שהיה מוצב על זחל, לעבר בניין המשטרה. בשעות הצהריים של 21 באוקטובר נכבשה העיר, ומיכאל הנגבי נתמנה למושל הצבאי של העיר.
קאטס (סרט, 2019)
קישורים חיצוניים
כתבות
היסטוריה של באר שבע
מלחמת העצמאות
תושביה האמידים של באר שבע עזבו את העיר כבר מספר שבועות או חודשים לפני כיבושה. רוב תושבי העיר נמלטו מזרחה, לעבר הרי חברון, לפני כיבוש העיר, במהלכו או מיד אחריו. ככל הנראה ב-25 באוקטובר, גורשו כמה מאות התושבים הנותרים, רובם נשים, ילדים וחולים, לרצועת עזה. כמאה גברים הושארו זמנית בעיר, כדי שיסייעו לצה"ל בעבודות ניקוי, פינוי וכדומה, ולאחר מכן הועברו למחנה שבויים. החיילים שכבשו את העיר עסקו בין היתר בביזה.
ב-20 בנובמבר הגיעו לעיר ליאונרד ברנשטיין והתזמורת הפילהרמונית הישראלית להופיע בפני החיילים. זמן קצר לאחר כיבוש העיר הוקם בה בית חולים צבאי זמני שנוהל על ידי חיל הרפואה.
לאחר קום מדינת ישראל
מיד לאחר הכיבוש נמסר העיר לידי חברת אפיקים בנגב כדי שתפתח את העיר, והיא נוהלה במשותף על יד החברה והמושל הצבאי. ב-12 בינואר 1949 האזרחים היחידים שהתגוררו בבאר שבע היו עובדי חברת "אפיקים בנגב" שעבדו על פיתוח העיר. במקום גם נפתח בית כנסת. בהמשך 1949 הוחל באכלוס הבתים שניטשו על ידי התושבים הערבים במשוחררי צה"ל ובעולים חדשים. תנאי למגורים בעיר היה להוכיח לחברה יכולת להתפרנס בעיר ומקום מגורים עם אינסטלציה. ב-23 בפברואר 1949 נכנסו לעיר 17 משפחות העולים הראשונות. בתחילת אפריל 1949 היו בעיר כמאה משפחות, רובן של עובדי סולל בונה ששיקמו את הבתים הנטושים. במקביל לאכלוס העיר הנטושה הועלו תוכניות להרחבת העיר והתקיימו טקסי נטיעות בשטח המיועד להרחבה. בסוף מאי 1949 הונח אבן פינה למבנה הראשון בהרחבה של העיר, תחנה של מגן דוד אדום.
בחודש אוקטובר 1949 הועבר בית החולים הצבאי בעיר לידי ההסתדרות הציונית הדסה והפך בכך לבית חולים אזרחי. בנוסף הוקמה מרפאה של קופת חולים ביישוב.
בינואר 1950 מונתה ועדת עירייה חדשה לבאר שבע לאחר שהעירייה הערבית מימי הבריטים חדלה להתקיים. בתקופה זו שררה אי־ודאות לגבי עתיד האזור. הממשלה לא גיבשה מדיניות ברורה לפיתוח העיר, והמעשים הספונטניים עלו על המתוכננים. חברת אפיקים בנגב, חברה משותפת לסוכנות היהודית ולבעלי־הון פרטיים, קיבלה זיכיון לפתח ולנהל את המקום, אך ניסיון זה נשתבש עוד בצעדיו הראשונים (בעיקר בגלל סכסוכים עם הממשל הצבאי). בשל התעלמות השלטון המרכזי מעתידה של העיר לא נשלחו אליה עולים, ותושביה היו בעיקר חיילים משוחררים, שהקימו את ביתם במקום, מתוך אמונה ותקווה שהעיר תהפוך מרכז עירוני לנגב. מתיישבים אלה היוו קבוצת-לחץ, שדרשה מן הממשלה לקבוע בהקדם עמדה ברורה וחד־משמעית ביחס לעתיד העיר ולאופן פיתוחה. לחץ זה אכן נשא פרי וב-26 בפברואר 1950 נערכה ישיבה חגיגית ראשונה של העירייה בראשות דוד טוביהו. שטח העיר הורחב מ־3890 דונם ל־25,700 דונם: 6500 עולים נשלחו, כגל ראשון, להתיישב במקום. הוחלט שהעיר תשמש מרכז המינהל, הבריאות והמסחר לאזור הדרום. עד מהרה נוצלו כל הבניינים שהיו בעיר, החלו בבניית שיכון דרום, כהמשך לעיר העתיקה, הוקמו מעברות לעולים חדשים, והתעורר צורך מיידי לקבוע מדיניות בעניין תכנונה הפיסי של העיר. אגף התכנון בירושלים תכנן את העיר לאוכלוסייה של 55,000 איש, במסגרת אוכלוסייה ארצית של 2.6 מיליון, על שטח בנוי של 9,850 דונם.
ביום ראשון, 31 בדצמבר 1950 התקיים טקס חנוכת העיר החדשה במעמדה של שרת העבודה גולדה מאיר. העיר החדשה נבנתה מצפון לעיר הטורקית, היא קלטה עולים רבים, ונבנתה על פי תוכנית של "עיר גנים" פרברית בה בתים צמודי קרקע מפוזרים במרחקים גדולים. אך לאחר מכן הוחלט שתוכנית זו לא מתאימה לתנאי הסביבה והאקלים, ובמהרה צופפו השכונות החדשות. ניתוח המבנה התכנוני של באר-שבע מגלה היעדר שיטה וחוסר המשכיות, מעין בליל של סגנונות ללא קו תכנוני אחיד. הדבר נובע מהשינויים הקיצוניים, שחלו ברעיונות התכנון בתקופה קצרה יחסית של פחות משמונים שנה: שיטת ה״שתי-וערב״, שהטורקים הביאוה והבריטים שיפרוה במקצת, הוחלפה באורח מהפכני ברעיון ״עיר-הגנים״ של תחילת שנות החמישים. לאחר זמן צמחה תוכנית הגיבוש והציפוף, שעמדה בניגוד גמור לקודמתה. הבנייה עברה לבניינים גבוהים יותר, רובה שיכוני"רכבת" רגילים וחלקה ניסויים בצורות מגורים חדשניות. התוצאה היא, אפוא, שעטנז של סגנונות ושיטות תכנון ובנייה.
ב-1960 נחנך בית החולים סורוקה (בתכנון האדריכלים אברהם יסקי ואמנון אלכסנדרוני), וב-1970 אוניברסיטת הנגב, ששמה הוסב אחר כך לאוניברסיטת בן-גוריון בנגב. ב-1973 הוקמו תיאטרון באר שבע והסינפונייטה העירונית. ב-1979 ביקר בעיר נשיא מצרים אנואר סאדאת. בשנות ה-90 עם בוא גל העלייה ממדינות ברית המועצות לשעבר, קיבלה העיר תנופה מחודשת וכמעט הכפילה את שטחה הבנוי ואת אוכלוסייתה.
ב-31 באוגוסט 2004 התרחשו בשטח העיר שני פיגועי התאבדות כששני מחבלים פוצצו שני אוטובוסים פנימיים בעת שנסעו, וגרמו לרציחתם של 16 אזרחים ישראלים ולפציעתם של מעל ל-100.
ב-4 ביוני 2010, התקיים בעיר לראשונה אירוע גאווה באמפיתיאטרון של מרכז הצעירים בעיר העתיקה, בחסות עיריית באר שבע.
בחודש נובמבר 2011 נפתחה במסגד הגדול, בשמו החדש "המוזיאון לתרבות האסלם ועמי המזרח", שנקבע על פי פסיקת הבג"ץ (2011), תערוכתו של יקיר העיר מר גואל דרורי "תולדות באר שבע 1900-2011" הייתה זו התערוכה השלישית שהוצגה שם וסיפרה את ההיסטוריה של העיר. בעבר הוצגו שם שתי תערוכות: הראשונה הוקמה בשנת 1950, על ידי צבי עופר תושב בית אשל וממתיישביה הראשונים של באר שבע. בתצוגה היו מוצגים המשקפים את החיים והתרבות בנגב: אמנות, ארכאולוגיה, מסמכים ותמונות, מוצגים גאולוגיים, תצוגות מחיי הבדווים, כלי עבודה וחקלאות ועוד. במרכז האוסף-תערוכה, המייצגת את העבר הארכאולוגי וההיסטורי של העיר לתקופותיה. לאחר מספר שנים, בשנת 1953 הוקמה גרסתו השנייה של המוזיאון, על ידי הארכאולוג יוסף דובי. הוא נקרא אז "מוזיאון הנגב" ובו הוצגו הממצאים הארכאולוגיים שהתגלו בבאר שבע ובסביבתה. התצוגה נמשכה עד לשנת 2002. עקב מצבם של הממצאים הם נלקחו למחסני רשות העתיקות.
כיום המוזיאון מנוהל על ידי צוות מוזיאון הנגב לאמנות.
ב-14 ביולי 2016 נערכה הפגנת מחאה של הבית הגאה בבאר שבע בהשתתפות כ-2,500 משתתפים, נגד ביטול מצעד הגאווה שאמור היה לעבור ברחוב הראשי של העיר, בשדרות רגר. שנה לאחר ההפגנה ביוני 2017, נערך מצעד הגאווה הראשון בבאר שבע בהשתתפותם של כ-4000 צועדים. בסיום המצעד התקיים אירוע גאווה בהפקת עיריית באר שבע שבו נשא ראש העיר נאום.
דייוויד ייגר
דייוויד (דייב) ייגר (באנגלית: David Joerger; נולד ב-21 בינואר 1974) הוא מאמן כדורסל אמריקאי. בעבר זכה באליפות ליגת ה-IBA, בשלוש אליפויות בליגת ה-CBA ובאליפות נוספת בליגת הפיתוח של ה-NBA.
קריירה
לאחר קריירת משחק בקולג'ים במורהד, מינסוטה, עבר ייגר לשמש כג'נרל מנג'ר בקבוצת דקוטה ויזארדס מליגת ה-IBA. ב-1997 מונה לעוזר מאמן בקבוצה וב-2000 למאמן ראשי. כבר בעונתו הראשונה כמאמן זכה ייגר להצלחה: לאחר מאזן חיובי 10-30 בעונה הסדירה וניצחון 2:3 בסדרת גמר של הטוב מחמש, לאחר שפיגרו 2:0 בסדרה לדה מוין דרגונס. בתום העונה עברה קבוצת דקוטה ויזארדס של ייגר לשחק בליגת ה-CBA. גם לאחר המעבר, בעונת, זכתה הקבוצה באליפות תחת ייגר שזכה בפרס מאמן השנה בליגת ה-CBA. בעונת סיימה דקוטה ויזארדס את העונה הסדירה במאזן הטוב ביותר אך הפסידה בפלייאוף. עונת שחזר ייגר את ההצלחה, האישית והקבוצתית מ-2002 כשקבוצתו הוכתרה שוב לאלופה והוא למאמן השנה ב-CBA.
לאחר שאימן ב-USBL, ב-2004 ייגר עזב את דקוטה ויזארדס לטובת סו פולס סקייפורס. יירגר הוביל את הסקייפורס, שלא העפילו לפלייאוף בעונות הקודמות, למאזן חיובי 17-31 ולמקום בפלייאוף. הקבוצה הגיעה עד לגמר שם פגשה את דקוטה שאומנה על ידי עוזרו לשעבר של ייגר קייסי אוונס. בגמר גברו ייגר והסו פולס סקייפורס על קבוצתו לשעבר וזכו באליפות נוספת. בעונה הבאה שוב העפילה הקבוצה לפלייאוף אך לא הצליחה לזכות באליפות שנייה רצופה. בעונת חזר ייגר לדקוטה ויזארדס שעברה לשחק בליגת הפיתוח של ה-NBA. כבר בעונתו הראשונה בליגה הוביל ייגר את קבוצתו לניצחון בגמר 121-129 אחרי הארכה ולזכייה באליפות החמישית שלו כמאמן ראשי.
מגיסטותריום
מגיסטותריום (שם מדעי Megistotherium; מיוונית עתיקה: "megistos" - הגדול ביותר, "therion" - בהמה. הוא סוג של יונק טורף קדום ממשפחת ההאיניילוריים ולשעבר מההאינודונים שהיה קרוב להאינדון שחי בתחילת המיוקן לפני 11–23 מיליון שנה. סוג זה כלל מין יחיד - Megistotherium osteothlastes: ופירושו: "osteon" - עצם ו-"thlaston" - מרסק. כלומר: "הבהמה מרסקת העצמות הגדולה ביותר".
תיאור וממצאים
בדומה להאינדונים נוספים הוא היה בעל גולגולת גדולה ביותר יחסית לגוף, באורך 66 סנטימטר. המשקל של היצור הגיע למעל 500 ואף 800 קילוגרם ואורכו הגיע ל-3–4 מטר והוא היה אחד מטורפי היבשה הגדולים ביותר. הוא היה בעל שיניים טוחנות רחבות איתם שיסע בשר ועצמות והוא היה בעל עוצמת נשיכה חזקה מאוד. הוא לא היה שייך לסדרת הטורפים, אך היה קרוב אליהם. הסוג Hyainailurus יכול להיות מוטל בספק ומוכלל בסוג זה עקב מבנה השיניים הדומה שלהם. מאובניו של סוג זה נמצאו באירואסיה, כך שכנראה גם המגיסטותריום חי שם.
אורח חיים
כשהמגיסטותריום חי האזור של מדבר סהרה בו נמצא היה מכוסה בערבות ואגמים שסביבם התקיימה פאונה של בעלי חיים רבים ששימשו לו לטרף. המגיסטותריום היה טורף פעיל או אולי אוכל נבלות של יונקים גדולים. מאובנים של פילים קדומים ממשפחת הגומפותריומיים נמצאו עם סימני נשיכה של היצור בעצמותיהם, כך שייתכן שהם היוו מקור מזון עיקרי שלו.
קישורים חיצוניים
400px|מרכז|ממוזער|מגיסטותוריום (באדום) לצד יצורים פרהיסטוריים שונים בהשוואה לאדם
ולרי מילדזה
ולרי שוטייביץ' מילדזה (ברוסית: Валерий Шотаевич Меладзе; נולד ב-23 ביוני 1965) הוא זמר אסטרדה סובייטי רוסי וגרוזיני פופולרי.
ביוגרפיה
ולרי נולדה בעיר בתומי ב־23 ביוני 1965. אבא, שוטה קונסטנטינוביץ', ואמא, נלי אקקייבנה, היו מקצוע המהנדסים. הבן הבכור קוסטיה גדל במשפחה, באותה תקופה הוא היה בן שנתיים. בהמשך נולדה אחות נוספת ליאנה.
וכאשר עם הזמן קונסטנטין החל לכתוב שירים, הוא הציע לשיר אותם לאחיו, ובשנת 1993 עזב ולרי את הלהקה "דיאלוג", והחליט לפתוח בקריירת סולו. ההופעה הראשונה של ולרי התקיימה בשנת 1992. לפני משחקי החורף האולימפיים הקרובים באלברוויל, נערכה תוכנית הקונצרטים "ערב כוכבים" כאן שר מלדזה את השיר "אל תדאיג לי את הנשמה, כינור ..." (…Не тревожь мне душу, скрипка) שהפך ללהיט.
בשנת 1995 התקיימה הבכורה של אלבום הסולו הראשון של ולרי בשם "שרה". ההצלחה הייתה מחרישת אוזניים. שירים מהאלבום קיבלו מייד את השורות הראשונות במצעדים הרוסיים ומהר ואלרי מלדזה הפך לכוכב של הפופ הרוסי.
ולרי שר רק את השירים של אחיו קונסטנטין וכל אחד מהם הופך בהכרח ללהיט.
אלרגיה לחיטה
אלרגיה לחיטה היא תגובה חיסונית שלילית לחיטה המתאפיינת בכאבי בטן, אנמיה, פריחה והפרעות עיכול. היא אינה נחשבת רגישות לגלוטן או צליאק.
האלרגיה לחיטה כלולה בקבוצת האלרגיות למזון, המתבטאת בשחרור קיצוני של נוגדני  igE המסייעים לתאי הפיטום (mast cells) לייצר עודף היסטמין, הגורם לתגובה אלרגית. לתופעה זו אין טיפול. לכן, אנשים הסובלים ממנה ומבקשים להימנע מתגובה אלרגית צריכים להימנע לחלוטין מצריכת חיטה.
תסמינים
בדומה לשאר אלרגיות המזון, לאלרגיה לחיטה מספר תסמינים הפוגעים במערכות שונות בגוף, ואלו עלולים לפגוע באיכות החיים של החולה. בין תסמינים אלה ניתן למצוא נפיחות המובילה לכאבי בטן, שלשולים, בחילות, תסמונת המעי הרגיז, עצירות, סקרואילאיטיס (sacroiliitis) ,דיברטיקוליטיס, הפרעות קשב וריכוז, אוטיזם, דיכאון, אנמיה, מיגרנות, וכיבים בפה.
בנוסף, אלרגיה לחיטה עלולה לגרום לבעיות עוריות, כגון אטופיק דרמטיטיס, סרפדת (אורטיקריה), אקזמה ופסוריאזיס, וכן לבעיות בדרכי הנשימה כגון אסתמה, נזלת אלרגית, הפרעות בקצב הלב ושיעול לא מוסבר.
דרכי אבחון
לאחר שמופיעים מספר תסמינים אופייניים, וקיים חשש לאלרגיה או לרגישות למזון כלשהו, נהוג לבצע בדיקות דם לצורך איתור נוגדנים ספציפיים הקשורים לתגובה האלרגית. בדיקה אופיינית נוספת היא תבחין עורי לאבחון אלרגיה.
טיפול באלרגיה
לאלרגיה זו אין תרופה, לכן הסובלים ממנה בדרגה חמורה צריכים להימנע באופן מוחלט מחיטה, ולעיתים אף מגלוטן בכלל (הגלוטן נמצא גם בשעורה, שיפון, כוסמין ושיבולת שועל). התנהגות כזן תמנע את הופעת התסמינים.
בקרב האנשים הסובלים מאלרגיה לחיטה בדרגה פחות חמורה, ניתן להסתפק בהימנעות מצריכת חיטה לפני פעילות גופנית, משתיית אלכוהול, מנטילת תרופות מקבוצת NSAIDS (כמו אדוויל, נורופן ואספירין) מפני שאלו מגרים את ההיסטמין הגורם להתעוררות האלרגיה. בשאר הזמן יוכלו לצרוך חיטה ומוצרי חיטה במידה מועטה.
ההבדלים בין אלרגיה לחיטה, רגישות לגלוטן ומחלת הצליאק
על אף הדמיון הרב בין האלרגיה לחיטה, הרגישות לגלוטן ומחלת הצליאק, קיימים מספר הבדלים בין תופעות אלה:
אצל אנשים שאלרגיים לחיטה, מופיעה תגובה אלרגית לחומרים שונים המצויים בחיטה, ולאו דווקא לחלבון הגלוטן. לעומת זאת, אצל הסובלים מרגישות לגלוטן, תופיע תגובה לכל מוצר המכיל את החלבון גלוטן. מכיוון שחלבון זה מצוי לא רק במוצרי חיטה, אלא במוצרים משיפון, משעורה ומדגנים נוספים - כל המוצרים הללו יגרמו לתופעות דומות לצליאק עבור אנשים אלה.
המרכיב בגלוטן שנקרא גליאדין גורם למחלת הצליאק. צליאק היא מחלה אוטואימונית (כשל של המערכת החיסונית בזיהוי גורם זר, הגורם למערכת זו לתקוף את הגוף עצמו). המחלה פוגעת בעיקר במעי הדק. לעומת הצליאק, הרגישות לגלוטן והאלרגיה לחיטה אינן מחלות אוטואימוניות, אלא תגובות יתר של מערכות החיסון בגוף לחומרים שונים בסביבה.
עמוד ראשי
<templatestyles src="MainPage/styles.css" />
Welcome to the Hebrew Wikipedia. For assistance in other languages, please see the embassy.
ווקר סקובל
ווקר סקובל (באנגלית: Walker Scobell; נולד ב-5 בינואר 2009) הוא שחקן קולנוע אמריקאי, המוכר בעיקר בעקבות הסרט "פרויקט אדם" בו הוא מגלם את דמותו של אדם הצעיר.
ביוגרפיה
סקובל נולד בלוס אנ'גלס, קליפורניה למשפחה צבאית. לאביו פיטר .ו. סקובל ולאמו הת'ר מליסה סקובל. אך במהלך חייו חי בהרבה מקומות הוא התאהב במשחק במהלך הצגות שהציג בבית הספר שלו ובחטיבת הביניים הוא שיחק בדרמה שהציתה את תשוקתו למשחק.
קריירה
סקובל לוהק לראשונה לסרט "פרויקט אדם" שיצא ב-28 בפברואר 2022, תפקיד לו זכה בשבחים רבים. בנוסף לכך לוהק לתפקיד פרסי בסדרה "פרסי ג'קסון והאולימפיים" ולתפקיד צ'רלי קינקייד בסרט "מטה סודי" (Secret Headquarters).
הארפו הפקות
הארפו הפקות (Harpo Productions) (או הארפו אולפנים, Harpo Studios) היא חברת הפקות מולטימדיה אמריקאית שהקימה אופרה וינפרי בהוליווד. היא חברת הבת היחידה של חברת המדיה והבידור שלה Harpo, Inc. באנגלית, השם "Harpo" הוא "אופרה" בהיפוך אותיות, וזה היה גם שמו של בעלה של דמותה בסרט הצבע ארגמן. אנדרום היא מילה שכתיבתה נגזרת על ידי היפוך כתיב של מילה אחרת, לפיכך הוא מקרה פרטי של אנגרמה. למשל Harpo הוא אנדרום של Oprah, הכוונה ל-Oprah Winfrey שהיא בעלת חברת ההפקות.
תולדות החברה
וינפרי הקימה את החברה בשנת 1986.
בשנת 1988 נאלצה וינפרי, באמצעות הארפו הפקות, לרכוש את תוכנית האירוח "המופע של אופרה וינפרי" מרשת ABC O&O WLS-TV בשיקגו, וחידשה אוטומטית את העסקה עם King World Productions, שהחזיקה מניות מיעוט, שתוקפן היה אמור להסתיים ב־1991.
חברת ההפקות הזו מחזיקה בחברות בנות: הארפו פרינט, בית הוצאה לאור, ומניות מיעוט ברשת הכבלים Oprah Winfrey Network (OWN). במקור החזיקה הארפו הפקות ב־50% מ־OWN יחד עם חברת דיסקברי, שרכשה 24.5% מ-OWN ב־2017 ועוד 20.5% ב־2020, מה שהותיר את הארפו מחזיקה ב־5% בעלות.
בעבר, החזיקה החברה גם בחברות בנות נוספות: Harpo Films, אולפן סרטים שנסגר בתחילת 2013, ו־Harpo Radio, חטיבת שידורי רדיו, שנסגרה ב־1 בינואר 2015. בעבר שכן מטה החברה בשיקגו, ב־West Loop של שכונת ניר וסט סייד. הבניין נהרס ב־2016, ומטה חדש של מקדונלד'ס נפתח במקום ב־2018.
החברה הפיקה סרט תיעודי על ווינפרי עבור אפל TV פלוס בשם "The Me You Can't See", בהנחיית וינפרי והנסיך הארי, דוכס סאסקס.
Harpo Print בע"מ
בשיתוף Hearst Magazines מפרסמת חברת הבת הזו כתב עת בשם "O, The Oprah Magazine". החברה גם פרסמה את "O at Home" במשך ארבע שנים, עד שחברת הרסט הפסיקה את פרסומו. ביולי 2020 הוכרז כי "O, The Oprah Magazine" יחדל לצאת בדפוס לאחר גיליון דצמבר 2020. בגיליון דצמבר 2020 הופיע מאמר שבו הודתה אופרה לקוראים ואישרה שזו "מהדורת הדפוס החודשית האחרונה של המגזין".
אולפני הארפו
באולפני הארפו בשיקגו הופק המופע של אופרה וינפרי מאז 15 בינואר 1990. באותו אולפן צולמה גם תוכנית האירוח "The Rosie Show", שהנחתה והפיקה השחקנית והקומיקאית רוזי אודונל, וששודרה בערוץ "רשת אופרה ווינפרי". בשנת 2014 נמכר האולפן לחברת הנדל"ן סטרלינג ביי, וב־2016 נהרס. האתר מיועד להפוך למטה העולמי החדש של מקדונלד'ס.
הארפו סרטים בע"מ
הארפו סרטים נוסדה בשנת 1993 והייתה החטיבה הגדולה ביותר בהארפו. קייט פורטה ניהלה אותה במשך 18 שנים. החברה הפיקה סרטי קולנוע, פיתחה והפיקה תוכניות טלוויזיה, ובהן סרטי טלוויזיה בסדרת "אופרה וינפרי מציגה" של רשת הטלוויזיה ABC. חברת הארפו סרטים שכנה בהוליווד.
הארפו רדיו בע"מ
הארפו רדיו בע"מ הייתה חברת האחזקות שהפעילה את ערוץ הרדיו Oprah & Friends (ערוץ 156 ברדיו הלווייני XM Satellite Radio). בערוץ היו תוכניות יומיות ושבועיות במגוון נושאים, בהם עזרה עצמית, תזונה, כושר, הורות, בריאות, עיצוב פנים, ניהול משק בית, ואירועים אקטואליים. את התוכניות הינחו משתתפים קבועים בתוכנית הטלוויזיה "המופע של אופרה וינפרי" ובכתב העת O: מאיה אנג'לו, מריאן ויליאמסון, ד"ר מהמט אוז, בוב גרין, נייט ברקוס, ג'ין צ'צקי, גייל קינג, הרב שמואל בוטח, הולי רובינסון פיט ורודני פיט. גם אופרה עצמה ראיינה אנשים בתחום הניו-אייג' בתוכנית הרדיו השבועית שלה, "סדרת הנשמה של אופרה".
הערוץ הופק ושודר מניו יורק. הוא נסגר ב־1 בינואר 2015.
All You Had to Do Was Stay
All You Had to Do Was Stay (בעברית: כָּל מָה שֶׁהָיִיתָ צָרִיךְ לַעֲשׂוֹת הָיָה לְהִשָּׁאֵר) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-14 במצעד השירים מתחת להוט 100.
רקע וכתיבה
השיר נכתב על ידי טיילור סוויפט ומקס מרטין, הולחן על ידי סוויפט והופק על ידי מרטין, שלבאק ומאטמן & רובין. השיר עוסק ברובו במישהו שהפסיק קשר רומנטי עם בת זוגו ולאחר שהבין שהוא מתחרט, היא כבר החליטה שהיא לא רוצה אותו בחזרה. היא מדגישה בשיר שכל שהיה עליו לעשות זה להישאר.
בנוסף, השיר הוא הרצועה החמישית באלבום, כשהקודמת היא "Out of the Woods", שיצאה כסינגל מתוכו.
הצלחה מסחרית
במצעד השירים מתחת להוט 100 התברג השיר במקום ה-14, תוך שזכה להצלחה נאה במצעדי הבילבורד ככלל. במצעד קנדה הוט 100 הצליח להתברג במקום ה-92, מבלי שיצא במדינה כסינגל. בנוסף לכך, התברג במקום ה-99 במצעד הסינגלים האוסטרלי, תוך שזכה במדינה להצלחה נאה.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.
ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-134 ברשימת "כל 206 השירים של טיילור סוויפט, לפי דירוג".
יחסי החוץ של ארמניה
מאז הכרזת העצמאות שלה בשנת 1991, יחסי החוץ של ארמניה ידעו עליות ומורדות רבות בניסיון לקיים יחסים רשמיים וידידותיים עם איראן, רוסיה ומדינות המערב. ארמניה חברה במספר ארגונים בינלאומיים כגון האומות המאוחדות (מאז 1992) וחבר המדינות (גם מאז 1992). למרות זאת, המחלוקת לגבי סכסוך נגורנו קרבאך והכחשת רצח העם הארמני גרמו למתיחות ביחסים עם שתיים משכנותיה, אזרבייג'ן וטורקיה, ואף להכחשת קיומה בידי מדינה אחרת, פקיסטן.
ארגונים בינלאומיים
ארמניה חברה בכיותר מ-70 ארגונים שונים מרחבי העולם. כמו:
המדינה משקיפה גם בארגון המדינות הבלתי מזדהות, ארגון מדינות אמריקה, הברית הפסיפית והליגה הערבית. כמו כן, היא שותפת דיאלוג בארגון שאנגחאי לשיתוף פעולה ושלחה בקשה להצטרפות לבנק האסייני להשקעות בתשתיות.
רצח העם הארמני
במהלך מלחמת העולם הראשונה, האימפריה העות'מאנית טבחה בארמנים שחיו בשטחה. מה-24 באפריל 1915, יום תחילת הטבח עד שנת 1923, נרצחו בין כמיליון לבין 1.5 מיליון ארמנים.
הכרת והכחשת רצח העם הארמני
נכון לשנת 2021, כ-33 מדינות מכירות באירועים ההיסטוריים כרצח עם. הפרלמנטים של אוסטריה, אורוגוואי, איטליה, ארגנטינה, ארמניה, ארצות הברית, בולגריה, בלגיה, בוליביה, ברזיל, גרמניה, הוותיקן, הולנד, ונצואלה, יוון, לבנון, לוב, לוקסמבורג, לטביה, ליטא, סוריה, סלובקיה, פולין, פורטוגל, פרגוואי, צ'ילה, צ'כיה, צרפת, קנדה, קפריסין, רוסיה, שוודיה ושווייץ מכירים ברצח העם הארמני. עם זאת, יש ממשלות אזוריות שמכירות בנעשה. לדוגמה, ניו סאות' ויילס ואוסטרליה הדרומית באוסטרליה, וויילס, סקוטלנד וצפון אירלנד בממלכה המאוחדת.
ארצות הברית
ב-30 בינואר 2007, הוגשה הצעת חוק בבית הנבחרים של ארצות הברית שקראה לנשיא ארצות הברית לשעבר, ג'ורג' ווקר בוש, להכיר ברצח. הנשיא המאוחר לו, ברק אובמה, הביע את רצונו להכיר ברצח העם הארמני במהלך הבחירות לנשיאות. עם זאת, גם לאחר שנבחר, ארצות הברית עדיין לא הכירה בנאורע. ב-29 באוקטובר 2019, בית הנבחרים אישר לבסוף את הכרתו ברצח העם הארמני.
ישראל
במהלך כל שנותיה של מדינת ישראל מתמשך ויכוח בין הצד אשר תומך בהכרה ברצח העם הארמני, שטוען כי הטבח לארמנים היה כמו השואה ליהודים במלחמת העולם השנייה, לבין הצד שמתנגד להכרה, שחושב כי מעשה זה יגרום למתיחות רבה ביחסים עם טורקיה ואזרבייג'ן. בעקבות הקונפליקט, עד לשנת 1965 נמנעו נציגים ישראלים להשתתף בטקסי הזכרונות הארמניים.
הסכסוך על נגורנו קרבאך
ארמניה מספקת תמיכה דיפלומטית וצבאית מלאה ברפובליקת נגורנו קרבאך בסכסוך המתמשך עליה, נגד הממשלה האזרית.
מלחמת נגורנו קרבאך הראשונה
הסכסוך המודרני על נגורנו קרבאך התחיל בשנת 1988, כאשר פרצו מחאות של תושבים ארמנים נגד השלטון האזרי באזור. מועצת נגורנו קרבאך הצביעה והחליטה על הצטרפותה לארמניה. בעקבות כך, זמן קצר לאחר מכן, החל סכסוך בקנה מידה גדול יותר נגד הארמנים שחיים באזרבייג'ן וכנגד האזרים שחיו בארמניה. ב-1990, לאחר מספר מאורעות אלימות בבאקו, סומגאיט וגנג'ה, הממשלה הסובייטית הכריזה על מצב חירום, הקימה מדינה חדשה בקרבאך ופלשה לבאקו במה שנודע כינואר השחור.
באפריל 1991, החל בחבל הקווקז מה שנקרא מבצע טבעת, שבו חיילים סובייטים ואזרים פלשו לארמניה וגירשו כמה אלפים מהם. המבצע עצמו הסתיים באוגוסט של אותה השנה עם קריסתה של ברית המועצות, אך הסכסוך לבסוף נהפך למלחמה כוללת. הצבא הרוסי החדש נישה פעמים רבות לגשר בין המדינות השכנות, אך ללא הועיל.
יותר מ-30,000 איש נהרגו במלחמה שבין 1988 ל-1994. במאי 1992, כוחות ארמנים פלשו לשושה וללצ'ין, ובכך, למעשה, הייתה לצבאם גישה רחבה יותר לנגורנו קרבאך. עד אוקטובר 1993, הצבא הארמני הצליח במשימתו להשיג את כל שטחי המדינה הזעירה ושטחים גדולים בדרום מערב אזרבייג'ן. באותה השנה, מועצת הביטחון של האו"ם אימצה ארבעה חוקים בנושא וקראה להפסקת אש משני הצדדים . גם לאחר ההצעה, הלחימה נמשכה עד מאי 1994, כאשר רוסיה לבסוף הצליחה לתווך בין הצדדים והשיגה הפסקת אש.
משא ומתן
משא ומתן על פתירת הסכסוך נמשכים מאז 1992 בעזרת קבוצת מינסק, תחת הארגון לביטחון ולשיתוף פעולה באירופה. קבוצת מינסק מנוהלת על ידי רוסיה, צרפת וארצות הברית ומטרה היחידה היא לשמור על יציבות בין הצדדים. למרות הפסקת האש שהושגה, המשיכו הכוחות של שתי המדינות לגבות כ-100 חיי אדם מדי שנה, בעקבות פעולות מוקשים, ירי מהגבול ועוד.
מאז 1997, קבוצת מינסק הציגה מספר אפשרויות שישמשו כפתרון לסכסוך. שלושתן נדחו. ב-1999, החל משא ומתן של נשיאי ארמניה ואזרבייג'ן על עתידן של המדינות בנושא. המשא ומתן נמשך בתיווך של ארצות הברית, צרפת ורוסיה עד ה-6 באפריל 2001. המדינות עדיין נמצאות בסכסוך מתמשך. לאזרחי ארמניה חל איסור להיכנס לשטחי אזרבייג'ן, ולאזרים אסור להיכנס לשטחי ארמניה.
מלחמת נגורנו קרבאך השנייה
ביולי 2020 נהרגו ארבעה חיילים אזרים ונפצעו חמישה מירי של ארמנים. התקרית התרחשה כ-300 ק"מ משטח נגורנו קרבאך. מנהיגי המדינות של אזרבייג'ן וארמניה איימו על מלחמה. בספטמבר החמיר המצב כאשר ממשלת ארמניה הודיעה על גיוס כללי של חיילים, לאחר שטענה כי אזרבייג'ן פתחה נגדה במתקפה אווירית. בתגובה, האזרים כמו כן גייסו צבא. ראש ממשלת ארמניה, ניקול פשיניאן קרא לקהילה הבינלאומית ולטורקיה שלא יתערבו בסכסוך.
ב-27 בספטמבר הצדדים התחילו להילחם בפעם השנייה בתוך פחות מ-35 שנים. המדינות המשיכו להילחם כחודשיים, כאשר יש לאזרים 2,883 אבדות בחיילים ובאזרחים, ולארמנים 4,070 בסה"כ. המדינות הגיעו בפעם השנייה להפסקת אש בניצחון אזרי ב-10 בנובמבר. כיום, יש עדיין מתיחות רבה בין ארמניה, נגורנו קרבאך, אזרבייג'ן וטורקיה.
ארצות הברית
ארצות הברית הכירה בארמניה ב-25 בדצמבר 1991, ופתחה את שגרירותה בירוואן בפברואר 1992. לארצות הברית ולארמניה יחסים כלכליים ומסחריים חשובים, בעוד שארצות הברית מממנת חלק רחב מן שיפוץ הכבישים ורשתות ההשקיה בארמניה. אך לפעמים נוצרות מחלוקות בין המדינות, לדוגמה, כאשר ממשלת ארצות הברית גילתה כי איראן מספקת נשק לארמניה. בעקבות כך, נוצרה מתיחות ביחסים שנמשכת עד לימינו.
ארצות הברית, כמו כן, שולחת סיוע הומניטרי לארמניה. בשנת 2019, הקונגרס של ארצות הברית הכיר ברצח העם הארמני, מה שהוביל להתחממות ביחסים. כ-1.5 מיליון ארמנים חיים בארצות הברית, מה שהופך אותה לאחת המדינות עם הכי הרבה ארמנים שחיים בה. במהלך מלחמות נגורנו קרבאך, ארצות הברית ניסתה לגשר בין שני הצדדים, והייתה למעשה אחד הגורמים לסיום מלחמת נגורנו קרבאך הראשונה.
רוסיה
מההיסטוריה ועד היום, יחסי ארמניה ורוסיה היו מוצלחים רוב הזמנים. לאחר שסופחה לאימפריה הרוסית בעקבות מלחמת רוסיה-פרס, רוסיה הגנה על הנוצרים הארמנים מידי אוהיביהם. בשנת 1920, כשנתיים לאחר הקמת הרפובליקה הראשונה של ארמניה, הצבא האדום כבש את ארמניה וסיפח אותה לרפובליקה הסובייטית הפדרלית הסוציאליסטית של עבר הקווקז.
לאחר התפרקות ברית המועצות, ארמניה הצטרפה לארגונים חבר המדינות, ארגון האמנה לביטחון משותף והאיחוד הכלכלי האירואסייתי. בין שתי המדינות נחתמו מספר הסכמים, והן משתפות פעולה בנושאים רבים.
היחסים בין רוסיה לארמניה נהיו מתוחים בתקופת שלטונו של ראש הממשלה הארמני הנוכחי, ניקול פשיניאן. כאשר היחסים קיבלו תפנית לרעה בעקבות תקרית דיפלומטית ביולי 2018, פשיניאן התייחס לה כ"פרובוקציה". מתחים הועלו גם בעקבות מעצרם של הנשיא הארמני לשעבר רוברט קוצ'ריאן ומזכ"ל ארגון האמנה לביטחון משותף, יורי חצ'אטורוב. משם כך, רוסיה מסרבת לקחת חלק בסכסוך על נגורנו קרבאך ולתמוך בארמניה. רוסיה גם תיווכה מספר פעמים בין אזרבייג'ן וארמניה.
הממלכה המאוחדת
הממלכה המאוחדת הכירה בארמניה ב-31 בדצמבר 1991. שתי המדינות מקיימות יחסים שיתופיים וידידותיים, אך ממשלת בריטניה אינה מכירה ברצח העם הארמני, עבור המשך היחסים הדיפלומטיים שלה עם הרפובליקה הטורקית. ראש הממשלה הבריטית מרגרט תאצ'ר ביקרה בארמניה ביוני 1990, כשהיא עוד הייתה חלק מברית המועצות.
צרפת
היחסים הדיפלומטיים שבין ארמניה וצרפת החלו ב-24 בפברואר 1992. בשנת 1998, ביחד עם שכנתה בלגיה, הכירה צרפת ברצח העם הארמני. הן גם הייתה המדינות האירופאיות הראשונות להכיר בטבח. ב-2000, הוקמה האוניברסיטה הצרפתית בארמניה (צרפתית: Université Française en Arménie).
ארמניה חברה בארגון לה פרנקופוני, אשר מאגד מדינות וממשלות הדוברות צרפתית, או מדינות שצרפתית היא שפה מדוברת בהן. כ-250,000 - 750,000 ארמנים חיים בצרפת, והיא אחת המדינות שמאכלסות הכי הרבה ארמנים בתוכן.
הרפובליקה העממית של סין
היחסים בין רפובליקת ארמניה לרפובליקה העממית של סין החלו ב-6 באפריל 1992. סין הכירה בארמניה ב-27 בדצמבר 1991. השגרירות הסינית בארמניה הוקמה ביולי 1992, והשגרירות הארמנית בסין החלה את פעילותה ב-10 באוגוסט 1996. בין סין וארמניה סחר גדול. הייצוא העיקרי של ארמניה לסין הוא עפרות, בעוד שהמוצרים המיובאים מסין הם כוללים בגדים, נעליים, מכונות, כימיקלים, ציוד, חומרי בניין, רהיטים ומזון.
בין ארמניה לסין יש שיתוף פעולה צבאי נרחב. לפי צ'אנג וונקוואן, שר במשרד ההגנה של הכוחות המזוינים הסיניים, הצבאות של ארמניה וסין ידידים ומשתפים פעולה בנושאים שונים. לדברי סיירן אוחניאן, שר ההגנה של ארמניה, ארמניה רואה בסין ידיד ושותף אמין.
בינואר 2012 חתמו סין וארמניה על הסכם, שתואר על ידי משרד ההגנה הארמני כהסכם על שיתוף פעולה צבאי בין שתי המדינות. בשנת 2013 אמר משרד ההגנה הארמני כי סין תספק לארמניה 5 מיליון יואן סיני בסיוע צבאי מדי שנה.
בחינה פסיכוטכנית
בחינה פסיכוטכנית היא כלי סינון ומיון שמהווה תנאי קבלה למספר מוסדות כגון: צה"ל, מוסדות להשכלה גבוהה ועוד. הבחינה נערכת על ידי פסיכולוגים תעסוקתיים ומטרתה לשקף מרכיבים באישיותו וכישוריו של הנבחן. בחינה פסיכוטכנית מורכבת ממספר חלקים: חלק פסיכולוגי, חלק ייעודי, חלק כמותי, חלק מילולי וחלק צורני. חלקי הבחינה השונים בודקים צדדים שונים באישיות הנבחן כאשר כל מבחן מותאם לבדיקת יכולת אישית מסוימת.
אין לבלבל בין בחינה פסיכוטכנית לבחינה פסיכומטרית שמטרתה ניבוי יכולת הנבחנים לעמוד בהצלחה בלימודים אקדמיים. הבחינה הפסיכוטכנית בודקת כישורים כלליים יותר, בעיקר חשיבה לוגית וההתמודדות עם משימות חדשות ולא מוכרות.
מבנה המבחן
חלק פסיכולוגי - נועד לאבחון תכונות אופי מסוימות, כישורים חברתיים, צורות התנהגות, יחסי אנוש, עבודת צוות וכדומה.
חלק ייעודי - נועד לאתר תכונות אופי המהוות חלק מדרישות הקבלה של הגוף הרלוונטי, למשל: דמיון, מקוריות, יצירתיות ועוד.
חלק מילולי - נועד לבחינת יכולת החשיבה המילולית, היכולת להסיק מסקנות והבנת טקסטים. בחלק המילולי אפשר למצוא מבחנים כמו: מבחני לוגיקה, השלמת משפטים, הבנת הנקרא, מבחני דקדוק, איות ואוצר מילים ועוד. המבחנים נעשים בשפה העברית ובשפה האנגלית.
חלק צורני - נועד לאבחון יכולות הסקה והשלכה לוגית מסדרות צורניות. מבחנים אלו יתבססו על יכולת תפיסה מרחבית מולדת.
סוגי בחינות פסיכוטכניות
מבחן קבלה צבאי - מהווה מדד מרכזי לקביעת הקב"א (קבוצת איכות) והתפקיד העתידי בצבא. המבחן הוא חד פעמי, נעשה במהלך הצו הראשון ואורך כשעתיים. המבחן הוא ממוחשב ומטרתו לבחון מיומנויות אנליטיות ומילוליות של המועמד, ולכן הוא מורכב משלושה חלקים: צורני, מילולי ומספרי.
מבחני קבלה בחברות השמה - כלי מיון שנועד לבחון מיומנויות חשיבה, יכולות אישיות וחברתיות ואת רמת האינטליגנציה של המועמדים ועל פיהם לאתר את המועמדים הרלוונטיים ביותר לתפקיד.
מבחני קבלה באקדמיה (למקצועות העיצוב) – כלי שמטרתו לבחון כישורים אישיים ותכונות אופי, כגון יצירתיות, מקוריות, דמיון, ראייה תלת־ממדית, ראייה מרחבית, ועוד.
ההבדלים בין מבחן פסיכומטרי לפסיכוטכני
לעומת זאת, המבחן הפסיכוטכני בודק את ההתמודדות של הנבחן עם משימות חדשות ולא מוכרות, את החשיבה הלוגית שלו, את האיזון בין מהירות לאיכות והאם יש למתמודד יכולת התמדה.
ככלל, שתי הבחינות הן אמצעי סינון של המועמדים הרבים וככאלו הן יחסיות, אינטנסיביות ואף שנויות במחלוקת.
אורטינותריום
אורטינותריום (שם מדעי: Urtinotherium) הוא סוג של יונק נכחד מהסדרה מפריטי פרסה שהשתייך למשפחה הנכחדת הירקודונתיים. הוא חי בתקופת האאוקן ובתחילת האוליגוקן לפני 35–47 מיליון שנה. שמו ניתן על שם "אזור אורטין אבו" (Urtyn Obo) שבמונגוליה הפנימית שם נמצא ב-1963. השם "therium" פירושו "בהמה". מאובנים נוספים של היצור התגלו בצפון סין, במונגוליה, בקזחסטן וייתכן שאפילו בטרנסילבניה שברומניה.
יצור זה היה קרובו של הפרצרתריום, שהיה יונק היבשה הגדול ביותר מעולם, ושניהם השתייכו למשפחת ההירקודונתיים הקרובה לקרנפים המודרניים. לא נמצא ממנו שלד, אך נמצאה לסת תחתונה באורך 71.5 ס"מ והיא דמתה מאוד ללסת הפרקרתריום, מה שגורם להשערה שהיצור היה דומה לו בגודלו מאוד. השיניים היו חותכות רחבות המצויות במרכז הלסת ושימשו ללעיסת עלים, בדומה לקרנפים. קצה הלסת הייתה שפופה מעט ואולי דמתה לחדק. מבנה השיניים מרמז שהיה קרוב לסוגים קדומים יותר כמו ה-Juxia, אך היה שלב מעבר לפרקרתריום.
צ'ונגצ'ינג T1 IFS
צ'ונגצ'ינג T1 IFS הוא גורד שחקים אשר נמצא בעיר צ'ונגצ'ינג אשר ממוקמת דרום-מערב סין. המגדל מתנשא לגובה של 316 מטר ומשתרע על שטח של 660,000 מטר רבוע וכולל 2,300 מקומות חנייה. במגדל ישנם 65 קומות כשמתוכן 62 קומות נמצאות מעל הקרקע ו-3 קומות תת-קרקעיות. המגדל כולל חדרי מלון, משרדים, אזורי קמעונאות ו-31 מעליות. בניית המגדל החלה בשנת 2012 והסתיימה כעבור 4 שנים, בשנת 2016.
המרכז העולמי שנגלונג
המרכז העולמי שנגלונג הוא גורד שחקים אשר נבנה בעיר פוג'ואו שבמחוז פוג'יין אשר נמצא בדרום-מזרח סין. לאחר שבניית המגדל תסתיים הוא יתנשא לגובה של 300 מטרים (943 רגל) ויכלול 57 קומות. בניית המגדל החלה בשנת 2012 והסתיימה בשנת 2019.
Touch Down
Touch Down (בעברית: לִנְחוֹת) הוא סינגל שהוקלט על ידי הראפר האמריקאי סטילו ג'י, ביחד עם הראפרית הטרינידדית ניקי מינאז' והמוזיקאי וייבז קרטל. השיר יצא לאור ב-10 במאי 2019, כסינגל שלא מתוך אלבום, על ידי חברות התקליטים 3ביט רקורדס ויאנג מאני.
במקור, יצא השיר ללא ניקי מינאז', אך ב-8 בדצמבר באותה השנה, הופץ השיר ביחד איתה.
רקע וכתיבה
השיר נכתב על ידי מקדרמוט, ניקי מינאז' ופאלמר והופק על ידי דה פנטיקס. השיר הוא שיר מסוגת ההיפ-הופ; סוגה שמאפיינת שירים נוספים שיצאו במהלך הקריירה של שלושת המוזיקאים. השיר לא הצליח להיכנס למצעדי הבילבורד השונים, אך זכה להצלחה ביוטיוב.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.
ביקורות
כלפי השיר הופנו ביקורות חיוביות, שליליות ומעורבות כאחד, מטעם אתרי מוזיקה ומגזינים שונים.
האיחוד הכלכלי של לוגנסק
האיחוד הכלכלי של לוגנסק (ברוסית: Луганский экономический союз; בראשי תיבות: ЛЭС) היא תנועה חברתית ברפובליקה העממית של לוגנסק, המונה 14,000 איש.
היסטוריה
ב-7 באוקטובר 2014 התקיימה האספה המכוננת של האיחוד הכלכלי של לוגנסק. המפלגה נוסדה על ידי היזמים של לוגנסק. אנשי עסקים ונציגים של תעשיית הרפובליקה העממית של לוגנסק הפכו לחברים בה. תוכניות הארגון כוללות שיקום כלכלי של הרפובליקה העממית של לוגנסק לאחר המלחמה.
בבחירות הכלליות של 2014 ייצגו את התנועה שלושת החברים הראשונים ברשימת הבחירות - מנהיג האיגוד המקצועי אולג אקימוב, הכורה יורי פאהוליוק, החקלאי יורי מורוזוב ויו"ר התנועה, מנהלת מפעל עיבוד הלחם זינאידה נאדיון.
האיחוד הכלכלי של לוהנסק פעלה בבחירות הכלליות עם המוטו "עושר בכל בית". מטרת התוכנית הכלכלית של המפלגה היא "ליצור מודל כלכלי חזק ברפובליקה העממית של לוגנסק העצמאית ולהחיות את הפוטנציאל התעשייתי, הייצור והחקלאי שלה". מנהיג הרשימה של התנועה החברתית אולג אקימוב אמר: "רק כלכלה מפותחת תאפשר ל-LPR להמשיך בפיתוחה כמדינה חזקה ועצמאית ולנהל מדיניות עצמאית המבוססת על האינטרסים הלאומיים שלה".
על פי תוצאות הבחירות, נבחרו 15 חברי האיחוד הכלכלי של לוגנסק - נציגי המתחם התעשייתי והעסקים של אזור לוגנסק, שהפכו לסגני מועצת העם של הרפובליקה העממית של לוגנסק.
ב-30 במאי 2015, נפתחה בלוגנסק קבלת הקהל הראשונה של האיחוד הכלכלי של לוגנסק בפדרציה של האיגודים המקצועיים של הרפובליקה העממית של לוגנסק.
תוכנית פוליטית
התוכנית הפוליטית של האיחוד הכלכלי של לוגנסק מורכבת ממספר נקודות:
הערות שוליים
קטגוריה:הרפובליקה העממית של לוגנסק
פט גלסינגר
ביוגרפיה
בספטמבר 2012 מונה למנכ"ל חברת VMware. בעת ששימש בתפקיד זה רכשה החברה חברות ישראליות אחדות.
ב-15 בפברואר 2021 החל לשמש כמנכ"ל חברת אינטל.
הוא יושב ראש של תנועת Transforming the Bay with Christ, שפועלת להידוק הקשר בין תושבי מפרץ סן פרנסיסקו ובין הכנסייה.
Mario Kart 7
Mario Kart 7 הוא משחק וידאו מרוצי קארט שפותח על ידי נינטנדו EAD בשיתוף עם אולפני רטרו ופורסם על ידי נינטנדו עבור הNintendo 3DS ב-2011.
כמו במשחקים הקודמים בסדרת של מריו קארו, שחקנים משתתפים במירוץ על מסלולים שונים בנושא מריו, משחקים כאחת משבע-עשרה דמויות שונות של מריו. בזמן מרוץ, השחקנים עושים שימוש בפריטי כוח שעוזרים לדמות שלהם או מעכבים דמויות מנוגדות. תוספות חדשות למשחק כוללות חיבורי גלישה לתלייה לקארטינג, היכולת לנהוג מתחת למים, היכולת לנהוג בגוף ראשון ויכולת להתאים אישית את מבנה הרכבים.
המשחק תומך הן במרובי משתתפים מקומיים והן ברשת עבור עד שמונה שחקנים. הוא שוחרר לביקורות חיוביות עם שבחים על התוספות החדשות, הרצועות והמשחקיות, למרות שהמצבים המוגבלים לשחקן יחיד (כגון הסרת מצב Versus הניתן להתאמה אישית), איזון הפריטים ועקומת הקושי זכו לביקורת. Mario Kart 7 היה משחק ה-3DS השני שמכר למעלה מחמישה מיליון יחידות, בעקבות Super Mario 3D Land.
המשחק הושק לראשונה ביפן ב-1 בדצמבר 2011, ובהמשך באירופה ב-2 בדצמבר 2011, באוסטרליה ב-3 באדצמבר 2011, באמריקה הצפונית ב-4 בדצמבר 2011 ובהונג קונג ב-28 בספטמבר 2012.
המשחק שוחרר דיגיטלית ב- Nintendo eShop בשנת 2012. Mario Kart 7 הוא המשחק הנמכר ביותר של ה-3DS, עם 18.97 מיליון עותקים שנמכרו ברחבי העולם נכון ל-31 במרץ 2022.
משחקיות
Mario Kart 7 ממשיך במשחקים מסורתיים של Mario Kart שבו שחקנים מתחרים זה מול זה בקארטינג על פני מגוון מסלולים בנושא. רוב הרצועות מבוססות על מיקומים שונים בסדרת מריו, אבל שני מסלולים ממוקמים באי Wuhu, שהוצג במשחקי וידאו שאינם מריו Wii Fit, Wii Fit Plus ו- Wii Sports Resort.
פריטי כוח
בזמן נהיגה, השחקנים יכולים להשתמש בפריטי כוח, המתקבלים מתוך ריצה לתוך קופסאות פריטים הממוקמות בנקודות ספציפיות על המסלול, המשמשות כדי לעכב את התקדמות היריבים או לעזור לשחקן במירוץ. חלק מההעצמות הללו כוללות את סדרת פריטי היסוד Koopa Shells, Banana Peels ו- Super Mushrooms. ה-POW Block, Mega Mushroom ו-Thunder Cloud מ- Mario Kart Wii נעדרו מהמשחק, כמו גם קופסת החפצים המזויפים מהמשחקים קודמים.
Mario Kart 7 כולל גם שלושה פריטים חדשים לסדרת Mario Kart (השניים האחרונים שבהם לא חוזרים ב- Mario Kart 8 ). פריטים אלו הם פרח האש, המאפשר לשחקן לירות עד עשרה כדורי אש, העלה העל, שנותן לשחקן זנב המאפשר לו להעיף על שחקנים סמוכים, לאסוף מטבעות קרובים ולהסיט פריטים, וה-Lucky Seven, המקנה שבעה פריטים בבת אחת.
מטבעות, שהוצגו במקור ב- Super Mario Kart (1992), פזורים על המסלולים; איסוף שלהם מגביר את המהירות המרבית של הקארט. ניתן לאסוף עד עשרה מטבעות בכל מרוץ, אך חלקם יאבדו אם השחקן יבוא במגע עם מפגעים או ייצא מחוץ לתחום.
פיזיקה
פעולות קפיצה, שהוצגו ב- Mario Kart Wii כטריקים, מאפשרות לשחקנים לקבל פרץ מהירות קצר בנסיעה מרמפות.
כלי רכב
Mario Kart 7 בולט במיוחד עבור תכונות ספורט שלא נראו במשחקים קודמים.
שחקנים יכולים להתאים אישית את הרכבים שלהם, בחירה בין מרכבי רכב שונים בטווח משקל והספק מנוע, מבחר צמיגים המשפיעים על התנהלות קארט על משטחים מסוימים, ומבחר של גלשני גלים נשלפים, המאפשרים לשחקנים לגלוש דרך המגרש באוויר.
גלישת תליה עשויה לאפשר לשחקנים לדלג על חלקים מהמסלול או לאתר מסלולים וקיצורי דרך חדשים שאינם נגישים בדרך אחרת.
יש שבע עשרה מסגרות קארט, עשרה גלגלים ושבעה דאונים, מה שיוצר 1,190 שילובי קארט אפשריים לשימוש השחקנים במהלך המשחק.
בתשלומים הקודמים, נהיגה בקארט לתוך גוף מים נחשבה לצאת מחוץ לתחום והיא תעניש את השחקן על ידי דחייתם למספר שניות לאחר שנאסף על ידי Lakitu. ב- Mario Kart 7, לעומת זאת, הקארטים ניתנים לטבול לחלוטין וחלק מהמסלולים כוללים קטעים שהם לגמרי מתחת למים.
בעודו מתחת למים, מנוע מדחף פרוש מופיע מחוץ לרכב.
מסך תחתון
הבדל מ- Mario Kart DS, המשחק הנייד הקודם בסדרה, הוא שהמסך התחתון (המגע) אינו מציג יותר מכשולים ופריטים ואובייקטים נעים מלבד שחקנים.
אלה כוללים קופסאות שבירות (הן קופסאות עץ והן קופסאות פריטים), פריטים חשופים (בננות, קונכיות קופה (כולל צבען), פצצות, פטריות בוסט, כוכבי בלתי מנוצחים), בלט בילס (כפי שניתן לראות בשלב מבצר האוויר והפריט), כדורי שלג (כפי שניתן לראות בשלב ה- Donkey Kong Pass ) וכלי רכב ואוטובוסים שאינם שחקנים נעים (כפי שניתן לראות בשלב הרטרו של Shroom Ridge ו- GCN Mushroom Bridge ).
Mario Kart DS הציג את המכשולים הללו במסך התחתון כשהם במצב ברירת המחדל של צפייה במפה המציג את אזור המפה המקיף את השחקן ואת כיוון הרכב, בניגוד לתצוגת החלופית (מפת המסלול המלאה).
מבוא הקורס, תצוגה פנורמית של המסלול המוצג לפני כל מרוץ גרנד פרי, תופס רק את המסך העליון, בעוד שהוא תפס את המסך התחתון גם ב- Mario Kart DS, שבו Mario Kart 7 מציג את פרטי המסלול (שם המסלול, הגביע הנבחר ורמת הקושי (כפי שמצוין בסנטימטרים מעוקבים בנפח המנוע ) מעל המפה שמסביב כפי שנראה בעמדת ההתחלה.
דמויות
המשחק כולל שש עשרה דמויות מריו שניתן לשחק בהן, כולל וויגלר, מלכת הדבש, לאקיטו ומאטל מריו, שהם חדשים בסדרה, כמו גם דמויות Mii שנשמרו ב-Nintendo 3DS Mii Maker, מה שמביא את הסכום הכולל ל-17.
מצבי משחק
Mario Kart 7 כולל ארבעה מצבי משחק לשחקן יחיד : גרנד פרי, ניסוי זמן, קרב בלון וריצי מטבעות. מצבים מסוימים כוללים אפשרויות מרובה משתתפים.
גרנד פרי
בגרנד פרי, השחקן דוהר מול שבעה יריבים הנשלטים על ידי מחשב באחד משמונה גביעים שונים, שכל אחד מהם כולל ארבעה מסלולים.
השחקן מקבל נקודות על סמך מיקום הסיום שלו בכל מרוץ שנעים בין אחד לעשר. לאחר כל ארבעת המרוצים, יתקיים טקס הענקת פרסים והשחקן יקבל גביע בהתאם לדירוג הסופי; ארד למקום השלישי, כסף למקום השני וזהב למנצח.
לצד הגביע, יקבלו השחקנים גם דירוג כוכב על ביצועיהם הנעים בין כוכב אחד לשלושה.
הבדל מ- Mario Kart DS ו- Wii הוא טיימר המרוץ שהוסר וסקירת טיימר ההקפה בתוצאות שנראו לאחר סיום המירוץ, שכן אלו אינן מהוות דרגות כמו דרגות במצב המשחק גרנד פרי, שבו סדר השחקנים שמגיעים למטרה עניינים.
מרוץ נגד הזמן
במבחן זמן, השחקן נוסע לבדו כדי לסיים את המסלול בזמן המהיר ביותר האפשרי באמצעות פטריה משולשת שניתן להשתמש בה בכל עת במהלך הריצה. הזמן הטוב ביותר עבור כל רצועה נשמר כרוח רפאים, שהשחקן יכול להתחרות נגדה בניסויים מאוחרים יותר.
אם השחקן מופעל SpotPass ב-Nintendo 3DS שלו, הם יוכלו להוריד רוחות רפאים משחקנים אחרים ויכולים להתחרות נגד עד שבע רוחות רפאים אחרות בו זמנית.
מצבי קרב
במשחקי הקרב של Balloon Battle ו-Coin Runners, השחקנים נוסעים באחת משש זירות (שלוש למשחק זה ושלוש מהפרקים הקודמים) כדי לאסוף פריטים ולתקוף את יריביהם כדי לצבור נקודות בתוך מגבלת הזמן של שתי דקות. השחקן יכול לשחק באינטרנט דרך Nintendo Network, להשתתף במרוצים או בקרבות עם עד שבעה שחקנים אחרים. ניתן גם להחליף נתוני משחק עם קונסולות Nintendo 3DS אחרות באמצעות StreetPass.
בזמן משחק דרך תקשורת אלחוטית ו/או תקשורת מקוונת, קורסים מסוימים (כלומר Toad Circuit, מבצר ספינת אוויר DS וכו') שונים מהגרסאות לשחקן יחיד.
מסלולים
Mario Kart 7 מציע 32 מסלולים שונים, המורכבים מ-16 מסלולים חדשים ו-16 מסלולים "קלאסיים", עיבודים מחודשים למסלולים שהוצגו בששת הפרקים הקודמים.
המסלולים מחולקים ל-8 גביעים, כאשר בכל כוס 4 מסלולים. הכוסות הן כוסות הפטרייה, הפרח, הכוכב, הספיישל, השריון, הבננה, העלה והברק. גביעי השריון, הבננה, העלה והברק יוצרים את "רטרו גרנד פרי" ומכילים מסלולים קלאסיים, בעוד שכוסות הפטרייה, הפרח, הכוכב והספיישל מהווים את "גרנד פרי ניטרו", המכילים את המסלולים החדשים לחלוטין.
כרגיל בסדרת Mario Kart, המסלולים מבוססים באופן נושאי על מיקומים ביקום מריו, למעט הקורסים החדשים Wuhu Island ו-Maka Wuhu, שניהם מבוססים על Wii Sports Resort.
בנוסף, ישנם שישה מסלולי זירה זמינים למצב קרב, הכוללים שלושה מסלולים מקוריים ושלושה מסלולי רטרו. כל מרוץ מורכב משלוש הקפות סביב כל מסלול, למעט שלושה מסלולים (Wuhu Loop, Maka Wuhu ו- Rainbow Road ) המורכבים מהקפה בודדת בלבד המחולקת לשלושה מקטעים.
ביקורות
Mario Kart 7 קיבל ביקורות חיוביות בדרך כלל. הוא מחזיק בדירוג של 85/100 ב- Metacritic מבוסס על 60 ביקורות מבקרים ודירוג של 85.17% ב- GameRankings על סמך 45 ביקורות. IGN השיגה אותו 9/10, ושיבח את "קומץ חידושים מדהימים" ואת מרובה המשתתפים של המשחק, במיוחד תכונות קהילתיות וחוקי מרוץ הניתנים להתאמה אישית, אך מתח ביקורת על הסגל הקטן של 17 דמויות בלבד, בהשוואה לזה של 25 הדמויות של Mario Kart Wii. משחקי מחשב ווידאו נתנו למשחק 9.4/10 ו- Eurogamer נתנו לו 8/10. Nintendo World Report נתן למשחק 8.5, וקבע שהוא יותר מאותו הדבר ומכניקת הגלישה מרגישה שלא מנוצלת.
כימולומיס
כימולומיס (שם מדעי:  Cimolomys) הוא סוג פרהיסטורי של יונק מהסדרה הנכחדת מולטיטוברקולטה, שחי בסוף הקרטיקון שבעידן המזוזואיקון באמריקה הצפונית, והיה קרובם של המניסקסוס והכימולודון. בדומה לקרוביו הוא חי במחילות על מנת להגן על עצמו מדינוזאורים טורפים.
חוק הגנת הדייר
חוק הגנת הדייר [נוסח משולב], תשל"ב-1972 קובע את אופן ההתנהלות של בעל הבית והדייר המוגן, כל אחד בהתאם לחובותיו וזכויותיו.
כימולומיס
מאפיינים
הכימולומיס היה דומה לחולדה במאפייניו ובמשקלו שהיה 300 עד 475 גרמים. הכימולומיס היה אוכל כול שניזון בעיקר מחרקים, חסרי חוליות אחרים, פירות, ביצים ובשר.
הכימולומיס התגלה בכמה מדינות בארצות הברית וקנדה: טקסס, ויומינג, ניו ג'רזי, מונטנה, יוטה, דקוטה הדרומית, ססקצ'ואן ואלברטה. המאובנים של הכימולומיס תוארו לראשונה בידי החוקר האמריקאי עותניאל צ'ארלס מארש בשנת 1889. הכימולומיס נכחד בסוף הקרטיקון והוחלף ביונקים גדולים יותר.
חוק הגנת הדייר
החוק חל על דיירים המחזיקים בדירות או מחזיקים בית עסק שנרכשו תמורת דמי מפתח. רכישה בדמי מפתח היא עסקת נדל"ן המהווה מעין הכלאה בין רכישת הנכס לשכירתו. בעסקה זו הרוכש משלם מחיר נמוך (כמחצית משוויו המלא של הנכס), ובתמורה מקבל חזקה על הנכס וממשיך לשלם דמי שכירות נמוכים במיוחד. בתמורה לתשלומים אלו, מקבל הדייר הגנה לזכויות המגורים שלו בנכס עד סוף ימיו. הוא אף יכול להוריש זכות זו לקרוב משפחה מדרגה ראשונה אם התגורר עמו סמוך למועד פטירתו.
טיבור ויידה
טיבור ויידה (בהונגרית: Vajda Tibor; 26 בינואר 1924 - 2010) היה קפטן במשטרה החשאית ההונגרית (ה-ÁVH), לימים מאיור (רב-סרן).
חוק הגנת הדייר
חובותיהם וזכיותיהם של בעל הנכס והדייר
בעל בית חייב לדאוג ולשלם עבור ניקוי חדר המדרגות וניקוי חצר הבית, תאורה בחדר המדרגות והרקת בור הביוב (במקרה שבו הבית אינו מחובר למערכת הביוב העירונית). הכפיפות לתשלומים אלה מעוגנת בחוק אלא אם בחוזה השכירות שנחתם בין בעל הבית והדייר נקבע כי האחרון הוא זה שיישא בתשלומים אלה.
טיבור ויידה
עד 1945
טיבור ויידה נולד בבודפשט למשפחה יהודית בורגנית. אביו היה מארטון ויידה, טכנאי שיניים, ואמו הייתה גיזלה מסינגר. אביו נלקח לשרות העבודה ב-1943 (עבודות כפייה לגברים יהודים עבור הצבא ההונגרי) ובשנה שלאחר מכן נפטר מעבודות הכפייה וממחלות באזור שופרון. טיבור ויידה השלים את ארבע הכיתות של התיכון בגימנסיה הריאלית פרנץ קלצ'אי בבודפשט, ואז בין 1939 לבין 1941 היה מתלמד בבית המלאכה לטכנאי השיניים של אביו ברחוב לובאג. בקיץ 1939 שהה חודשיים באיטליה. הוא ניסה להימלט לברית המועצות ב-1941, אך נלכד בעיר דברצן ולבסוף שוחרר רק בהתערבות הוריו. הוא הפך לעוזר טכנאי שיניים ב-1942, אך לא עבר את בחינות המקצוע עד סוף מלחמת העולם השנייה. בינתיים, ב-1944, לפי קורות החיים שלו משנת 1952 עבור המשטרה החשאית ההונגרית - ÁVH, גם הוא נלקח לעבודות כפייה במסגרת שירות העבודה מ-15 במאי עד 8 באוקטובר, כאשר ברח מהפלוגה במחנה העבודה שלו. הוא הסתתר בחודשים שלאחר מכן עם ניירות מזויפים, באופן לא חוקי (לפי האוטוביוגרפיות והזיכרונות שלו, מלאי הסתירות, ביצע בנובמבר – דצמבר 1944 מספר פעולות פרטיזניות בבודפשט עם פליטים ונמלטים בלתי מזוהים נוספים והציל, לדבריו, נרדפים אחרים באמצעות אספקת ניירות מזויפים).
חוק הגנת הדייר
חובותיהם וזכיותיהם של בעל הנכס והדייר
על הדייר לשלם לבעל הבית, נוסף על דמי השכירות, תשלום חודשי קבוע עבור השירותים הללו. גובה התשלום נקבע בתקנות ומחושב לפי מספר החדרים בנכס.
אם בעל הבית אינו דואג לאספקת השירותים הללו, יכול דייר להתרות בו במכתב רשום. יש לתת לבעל הבית זמן סביר לקיים את השירותים. אם בעל הבית לא קיים את השירותים לאחר ההתראה, יכול הדייר להודיע זאת לדיירים האחרים ולדאוג לאספקת השירותים בעצמו. אם עשה כך הוא יכול לדרוש את החזר ההוצאות מבעל הבית, בניכוי החלק אותו הוא צריך לשלם, וכן לדרוש משאר הדיירים את חלקם היחסי.
טיבור ויידה
1945–1956
בתחילת 1945 נבחר כחבר בוועד הניהול של האיגוד המקצועי לרפואת שיניים כטכנאי שיניים. בסוף פברואר הצטרף למפלגה הסוציאל-דמוקרטית ההונגרית ה-SZDP, ולאחר מכן ביולי אותה שנה, למפלגה הקומוניסטית ההונגרית. (באביב, מלווה בחיילים סובייטים, היה בווינה, רשמית כשליח האיגוד המקצועי של רפואת השיניים, כדי לרכוש ציוד לרפואת שיניים). מ-18 בדצמבר 1945 הפך למזכיר המפלגה ברובע 6 של בודפשט וממרץ של השנה שלאחר מכן ועד סוף 1947, מונה לסגן המזכיר הכללי של האיגוד המקצועי לרפואת שיניים.
חוק הגנת הדייר
חובותיהם וזכיותיהם של בעל הנכס והדייר
כשמדובר בעסק, התשלום עבור השירותים הללו משתנה בהתאם לגודל העסק ולשימוש שלו על פי התקנות.